શ્રીલંકાના ચિદંબરમપુરમ્ નામના ટાપુ પર રહેતા ૩૩૦૦ હિન્દુ પરિવારોમાંથી ૧૦૦ જેટલા હિન્દુ પરિવારોનું ઈસાઈ મિશનરીઓ દ્વારા ધર્મ-પરિવર્તન કરાતાં હિન્દુઓમાં ખળભળાટ મચી ગયો છે. ઈસાઈ મિશનરીઓની આ ધર્માંધ ચાલ સામે અહીંનાં હિન્દુ સંગઠનોએ અહીંનાં તમામ હિન્દુ ઘરો પર નંદીધ્વજ ફરકાવવાનું શરુ કરી દીધું છે. અહીંનાં છોટુકુલ્લમ્ માર્ગ પર ૬૦ ફૂટ ઊંચો નંદીધ્વજ ફરકાવી ચેતવણી આપી છે કે, આ પવિત્ર શિવભૂમિ છે. અહીં અન્ય ધર્મીઓ દ્વારા હિન્દુઓનું ધર્માંતરણ થયું તો તેનાં ગંભીર પરિણામો આવશે. વિદેશોમાંથી હિન્દુઓના આ અભિયાનને સમર્થન મળી રહ્યું છે.